Windvanger | LekkeSlaap
Windvanger is 'n pragtige losstaande selfsorgwoonstel in Struisbaai. Dit is lekker naby verskeie winkels, restaurante, die strand en die mees suidelike punt van Afrika in L'Agulhas geleë.
Die eenheid is op 'n privaat woonerf geleë en het 'n privaat, aparte ingang via 'n stel trappe. Die woonstel het 'n dubbelbed en 'n badkamer met 'n stort, toilet en 'n wasbak. Daar is ook draagbare lugversorging, 'n haardroër, verwarmer en 'n waaier. Handdoeke en beddegoed word voorsien.
Die oopplan-kombuis het 'n etenstafel met sitplek vir 3, en is met 'n ketel, mikrogolfoond, yskas-vrieskas, elektriese tweeplaatstoof met oond, gas tweeplaatstoof, skottelgoedwasser en alle basiese eetgerei en breekware toegerus.
Die sitarea het gemaklike enkelrusbanke, 'n enkelbed, 'n TV met DStv en 'n glasskuifdeur wat na 'n houtdek op die balkon lei. Gratis WiFi is beskikbaar.
'n Buitebraai, braaihout en -toerusting is beskikbaar.
Gaste het toegang tot die veilige buite-parkeerarea langs die ingang van die eenheid. Toegang word via 'n elektroniese hek verkry.